kardosdrur/scandi-wiki huggingface dataset:
ALOHA!

ALOHA! var et direkte talkshow med Casper Christensen. Det havde premiere den 2. oktober 2009 på TV 2, og sendtes umiddelbart efter sketchshowet Live fra Bremen, som Casper Christensen også er manuskriptforfatter på.

Programmet er efter Casper Christensens eget udsagn inspireret af den amerikanske talkshow-vært David Letterman.

Medvirkende

Sæson 1 
 Afsnit 1: Remee, Tal R og Erik Damgaard & Anni Fønsby (2. oktober 2009)
 Afsnit 2: Medina og Henrik Qvortrup (9. oktober 2009)
 Afsnit 3: Michael Poulsen og Anne-Mette Rasmussen (16. oktober 2009)
 Afsnit 4: Jørgen Leth og Henrik Vibskov (23. oktober 2009)
 Afsnit 5: Kira Eggers, Robert Hansen og Thomas Blachman (30. oktober 2009)
 Afsnit 6: Lina Rafn, Arek Onyszko og Laura Christensen (6. november 2009)
 Afsnit 7: Sara, Signe & Sandra, Pia Kjærsgaard og Andrea Elisabeth Rudolph (13. november 2009)
 Afsnit 8: Ole Henriksen, Isam B og Denice Klarskov (20. november 2009)
 Afsnit 9: Asian Sensation, Brian Mikkelsen og Coco Electra (27. november 2009)
 Afsnit 10: Niels Hausgaard og D-A-D (4. december 2009)

Sæson 2
 Afsnit 1: Tom Kristensen, Martin Kongstad og Mads Larsen (5. februar 2010)
 Afsnit 2: Søren Fauli, Nikolaj Coster-Waldau, Kristian von Hornsleth og Amalie Szigethy (12. februar 2010)
 Afsnit 3: Martin Buch, Rasmus Botoft, Dennis Knudsen og Sidney Lee (19. februar 2010)
 Afsnit 4: Michael Nyquist, Rune Glifberg og Michael Bjørnson (26. februar 2010)
 Afsnit 5: Pernille Vallentin, Barbara Zatler og Morten Spiegelhauer (5. marts 2010)
 Afsnit 6: Anders Matthesen, Zumba-Fritz og Pelle Hvenegaard (12. marts 2010)
 Afsnit 7: Ulla Terkelsen, Christian Aarøe Mortensen og Anders Lund Madsen (19. marts 2010)
 Afsnit 8: Wassim Hallal, Simon Jul og Ida Corr (26. marts 2010)

Sæson 3
 Afsnit 1: Fredrik Skavlan, Mikael Bertelsen og Frederik Fetterlein (17. september 2010)
 Afsnit 2: Amalie og hendes mor (Caspers mor), Flemming Østergaard og Ami James (24. september 2010)
 Afsnit 3: Joachim B. Olsen, Dejan Cukic og David Coulthard (2. oktober 2010)
 Afsnit 4: Sys Bjerre, Marco Evaristti, Kim Grenaa og Uffe Buchard (9. oktober 2010)
 Afsnit 5: Thure Lindhardt, Jon Nørgaard, Palle Strøm og Keld Reinicke (15. oktober 2010)
 Afsnit 6: Ole Bornedal, Sort Sol og Frank Hvam (22. oktober 2010)
 Afsnit 7: Brian Holm & Mark Cavendish, Ivana Chubbuk og Jonatan Spang (29. oktober 2010)
 Afsnit 8: Morten Breum, Chris Breum & Thomas Hvass-Skovlund og Martin Brygmann (5. november 2010)

Specials
 Bremen Special: Christiane Schaumburg-Müller, Julie Zangenberg, Lisbeth Wulff, Thomas Warberg, Andreas Bo, Lars Hjortshøj og Lasse Rimmer (11. februar 2011)

Eksterne henvisninger 
 
 

Tv-programmer fra TV 2 Danmark
Talkshow fra Danmark
Humorprogrammer fra Danmark
Danske tv-serier fra 2000'erne
Danske tv-serier fra 2010'erne
Hauke-Haien-Kog

Hauke-Haien-Kog (tysk: Hauke-Haien-Koog) er en cirka 1.200 hektar stor kog i Nordfrisland. Kogen blev inddiget i årene 1958 til 1960 og opkaldt efter titelfiguren i Theodor Storms novelle Skimmelrytteren. Kogen befinder sig vest for Bredsted. Øst for kogen ligger færgehavnen Slutsil. Kogens dige er 7 kilometer langt og 136 meter bredt i basis.

Kun 500 hektar ud af et areal på 1200 hektar fik anvendelse som landbrugsområde. Den største del danner et stort vandreservoir. Reservoiret bliver efterhånden til et enestående fuglefristed, som har stor betydning som rasteplads for trækfugle og som rugeplads for klyder, præstekraver og terner.

Planen om at oprette kogen opstod efter flere brud i områdets ådiger. I 1947 var for eksempel sluserne ved Bongsil lukket af tæt pakis i flere dage, så digerne blev gennembrudt, og en kog i nærheden blev oversvømmet. Ideen var nu at lave et stort reservoir, der kunne opsamle åvandet uden for de eksisterende diger.

Eksterne henvisninger 

Koge
Nordfrisland
Helnan Marselis Hotel

Hotel Marselis, formelt Helnan Marselis Hotel, er et hotel beliggende i den sydlige ende af Aarhus. Hotellet drives af Helnan-koncernen.

Hotellet er tegnet af arkitekterne Friis og Moltke og indviet i 1967.

Hotellet ligger ved Marselisborgskovene med udsigt over Kattegat. I nærheden af hotellet ligger den Kongelige families sommerresidens, Marselisborg Slot.

Eksterne henvisninger 
 Helnan Marselis Hotels hjemmeside
Etableret i 1967
Hoteller i Aarhus
Vestervang (Aarhus)

Vestervang er en boligbebyggelse beliggende nord for Botanisk Have og Den Gamle By i Aarhus.

Vestervang består af to højhusblokke med 600 lejligheder fra 1970. I 1982-1985 blev der yderligere opført to blokke med 350 lejligheder i samme område. Vestervang blev til i årene 1967-1971 i forbindelse med en af Aarhus Kommune udskrevet arkitektkonkurrence. Vinderen blev arkitekterne Friis og Moltke, som vandt både 1. og 3. præmie. 

Vestervang er beliggende på et højdedrag i byen med udsigt ind over midtbyen og Aarhusbugten. Byggeriet udgjorde en moderne arkitektur i hvidmalet beton med store rummelige lejligheder og faciliteter som elevator og underjordisk parkeringsanlæg. 

Bebyggelsen består af høje etagehuse med store altaner og lavere terrassehuse med store udestuer, der har udkig over græsplæne og Botanisk Have. Mellem blokkene har man beplantet og lavet fællesarealer, fx børnelegeplads.

Bygninger, konstruktioner og anlæg i Aarhus
Jens Bjørneboe

Jens Ingvald Bjørneboe (9. oktober 1920 i Kristiansand – 9. maj 1976 på Veierland i Nøtterøy) var en norsk forfatter, der med sin store produktion og polemiske tilgang også opnåede en stor læserkreds udenfor Norge. Størstedelen af hans værker er oversat til dansk og mange også til engelsk og tysk.

Bjørneboe blev i 1960'erne venstreradikal og anarkist. Han var en overgang lærer ved en Rudolf Steiner-skole.

Han skrev både romaner, skuespil, essays, artikler og lyrik. Fælles for hans værker var hans stærke samfundskritik, der primært var rettet mod institutioner som undervisningssystemet, kriminalforsorgen og retsvæsenet.

Bibliografi 
 Dikt (1951)
 Før hanen galer. Roman (1952)
 Ariadne. Dikt (1953)
 Jonas. Roman (1955)
 Under en hårdere himmel. Roman (1957)
 Den store by. Dikt (1958)
 Vinter i Bellapalma. Av forfatteren Hans Berlows efterlatte papirer (1958)
 Blåmann. Roman (1959)
 Den onde hyrde. Roman (1960)
 Ti bud til en ung mann som vil frem i verden. Dikt (1963)
 Fugleelskerne. Skuespill (1966)
 Drømmen og hjulet. Roman (1964) Inspireret af Ragnhild Jølsens liv og digtning
 Til lykke med dagen Skuespill (1965)
 Uten en tråd Roman (1966)
 Trilogien Bestialitetens historie Frihetens øyeblikk. Heiligenbergmanuskriptet (1966)
 Kruttårnet (1969)
 Stillheten. En antiroman og absolutt siste protokoll (1973)
 Aske, vind og jord. Sanger, viser og dikt (1968)
 Semmelweis. Et anti-autoritært skuespill (1968)
 Norge, mitt Norge. Essays om formyndermennesket (1968)
 Uden en trævl II (1968) – kun på dansk
 Vi som elsket Amerika. Essays om stormaktsgalskap, straffelyst, kunst og moral (1970)
 Amputasjon. Arenaspill i en akt (1970)
 Anarkismen – I dag? (1971)
 Politi og anarki. Essays om katter, domstoler og mennesker (1972)
 Hertug Hans. En novelle (1972)
 Tilfellet Torgersen. Rekonstruert av aktstykker, skuespill (1973)
 Haiene. Historien om et mannskap og et forlis. Roman (1974)
 Dongery. En collage om forretningsstanden og om markedsførerens liv (1976)
 Røde Emma (1976)
 Under en mykere himmel. Brev og bud fra en Steinerskole (1976)
 Lanterner. Noveller, reisebrev, epistler (1977)
 Om Brecht (1977)
 Om teater (1978)

Ekstern henvisning 
 
 Digtet Likskjorten læst af Jens Bjørneboe
 

Personer fra Kristiansand
Romanforfattere fra Norge
Essayister fra Norge
Dramatikere fra Norge
Digtere fra Norge
Novelleforfattere fra Norge
Norsksprogede forfattere fra Norge
Antroposoffer
Vindere af Doblougprisen
Modtagere af Gyldendals legat
Modtagere af Kritikerprisen
Modtagere af Riksmålsforbundets litteraturpris
Gregers Lassen

Anton Gregers Lassen (24. august 1832 på Hørbylund i Hjørring Amt – 8. juni 1911) var en dansk  proprietær, bankdirektør og politiker.

Han var søn af krigsråd og proprietær Niels Riis Lassen og hustru f. Bruun, lærte landbrug og overtog som forpagter fødegården 1859. Lassen arvede herregården Hørbylund 1869, hvor han lod alle bygningerne forny, var medlem af direktionen for Sæby Bank fra 1880, kreditforeningsrepræsentant fra 1879, landvæsenskommissær fra 1871, tilsynsmand ved Landbohøjskolen fra 1894. Gregers Lassen var også medlem af Hjørring Amtsråd fra 1877 til 1910, medlem af Hjørring Skoledirektion og af direktionen for Fjerritslev-Nørre-Sundby-Frederikshavn Jernbaneselskab. 

I 1881 og 1887 stillede han forgæves op til Folketinget i Sæbykredsen og i 1890 og 1892 i Frederikshavnkredsen, men 6. december 1892 blev han valgt til medlem af Landstinget for 7. Landstingskreds ved et suppleringsvalg efter gårdejer C.J. Hauerslevs død. Han sad valgperioden ud indtil 21. december 1898. Han tilhørte Højre.

Han blev Ridder af Dannebrog 1890 og Dannebrogsmand 1899.

Kilder 
 Victor Elberling, Rigsdagens Medlemmer gennem 100 Aar, bind 2, København: J.H. Schultz Forlag 1950, s. 11.
 Kraks Blaa Bog 1910

Riddere af Dannebrog
Amtsrådsmedlemmer fra Højre (1881-1915)
Tidligere folketingskandidater
Landstingsmedlemmer i 1890'erne
Landstingsmedlemmer fra Højre (1881-1915)
Personer i Kraks Blå Bog (afdøde)
Bankdirektører fra Danmark
Ferdinand Lewinsky

Christian Ferdinand Alexander Lewinsky (2. marts 1858 i Roskilde – 18. marts 1934 smst) var en dansk politiker.

Lewinsky var søn af murermester Vilhelm Lewinsky (død 1861) og hustru Vilhelmine f. Køltzow (død 1875). Han kom i farverlære i Kalundborg til 1877, var beskæftiget ved mølleriet 1877-84, bestyrer af et farveri og uldspinder i Kalundborg 1884 og indehaver af samme 1897-1906. Han var Landstingsmand for Socialdemokratiet fra 1906.

Han var i bestyrelsen for De fattiges Kasse i Kalundborg 1897-1907, medlem af Kalundborg Byråd 1900-08, medstifter af og bestyrelsemedlem i Kalundborg Folkeuniversiteteforening 1899 -1908; bestyrelsesmedlem i Folkebogsamlingen smstds. 1901-08. Medlem af Brændselsnævnet 1917.

Han var gift med Karen L., f. 24. december 1863 som datter af sagfører Danckert (død 1886) og hustru Kirstine f. Kruse (død 1906).

Kilder 
 Kraks Blå Bog 1910 og 1929
 Slægtsside om Ferdinand Lewinsky

Eksterne henvisninger 

Personer fra Roskilde
Kommunalpolitikere fra Danmark
Landstingsmedlemmer i 1900'erne
Landstingsmedlemmer i 1910'erne
Landstingsmedlemmer i 1920'erne
Landstingsmedlemmer i 1930'erne
Landstingsmedlemmer fra Socialdemokratiet
Håndværkere fra Danmark
Personer i Kraks Blå Bog (afdøde)
Villars Lunn (politiker)

Villars Knudsen Lunn (født 11. december 1845 på Dortheaslyst, død 26. december 1921 på Frederiksberg) var en dansk ingeniør, godsejer og politiker.

Ingeniør 
Lunn var søn af etatsråd, godsejer Carl Frederik August Lunn og hustru Cathinka født Resch. Han blev student fra Roskilde Katedralskole 1864, studerede en tid ved Polyteknisk Læreanstalt, en tid tegner hos W.G. Armstrong i Elswick, studerede jernbaneteknik ved selskabet North Eastern i Newcastle. Han blev bestyrer af et stenhuggeri på Malmön (Bohuslen) og var ansat ved baneanlæg i Nordvestsjælland 1872-75. 1873-86 drev han Knabstrup Teglværk som forpagter og 1886-97 som ejer.

Godsejer 
Lunn overtog Tornvedgård 1888, som han ejede til 1910, og Aggersvold Hovedgård 1898, som han ejede til 1916. Begge ligger nær Jyderup. 1916-19 ejede Lunn Hegnsholt ved Fredensborg.

Lunn var stærkt optaget af den sønderjyske sag og var 1898 sammen med H.V. Clausen og Holger Petersen m.fl. medstifter af Oktoberforeningen. I 1907 erhvervede han herregården Søgård ved Gråsten for at bevare den på danske hænder, da den hidtidige ejer, bankdirektør Axel Heide, oplevede økonomisk nedtur og måtte sælge. Han ejede den til 1910.

Politiker 
Han var landstingsmand for 2. kreds (Højre) fra 1890 til 1914 efter forgæves at have været konservativ kandidat ved flere folketingsvalg mod K.L. Fogtmann i Holbækkredsen. Også ved folketingsvalget 1906 var han kandidat mod Kristian Pedersen i Svinningekredsen.

Villars Lunn var medlem af Forsvarskommissionen 1902-08 og af Københavns Havneråd 1895-1900.

Han beskæftigede sig dog især med jernbanepolitik, og Lunns hårde kritik af Statsbanernes forhold til privatbanerne 1892 førte ham på kollisionskurs med indenrigsminister H.P. Ingerslev. 1894 udgav han en pjece om banegårdsforholdene i København.

Han blev gift 1. juni 1881 i Aabenraa med Anna Cathrine Henriette Junggreen (6. september 1858 i Aabenraa - 23. marts 1940 i Helsingør) og datter af denne bys borgmester, tobaksfabrikant J.P. Junggreen (1827-1886) og Catharina M.F. Otte (1836-1866).

Han er begravet på Frederiksberg Ældre Kirkegård.

Kilder 
 Kraks Blaa Bog 1910
 Biografi i Dansk Biografisk Leksikon, 3. udgave

Ingeniører fra Danmark
Godsejere fra Danmark
Landstingsmedlemmer i 1890'erne
Landstingsmedlemmer i 1900'erne
Landstingsmedlemmer i 1910'erne
Landstingsmedlemmer fra Højre (1881-1915)
Personer i Kraks Blå Bog (afdøde)
Personer i Dansk Biografisk Leksikon
Godsejere fra Slesvig og Holsten
Villars 1
Folketingskandidater fra Højre (1881-1915)
Fabrikanter fra Danmark
Nykirke

Nykirke (; ) er en landsby og kommune beliggende omtrent 4 km syd for grænsen i Nordfrisland i det nordvestlige Sydslesvig. Administrativt hører kommunen under Nordfrislands kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Sydtønder kommunefællesskab (Amt Südtondern). Nykirke er sogneby i Nykirke Sogn. Sognet lå i Viding Herred (Tønder Amt, Sønderjylland), da området tilhørte Danmark.

Stednavnet skrives på sønderjysk Nykirk og på nordfrisisk  Naischöspel eller Naisjösbel.

Geografi 
Kommunen består af mange adspredte steder og små samlinger af beboelser såsom Bondesgård eller Bondesgaarde (Bundesgaard), Bævertoft (Bevertoft), Dambøl (Dammbüll), (Store og Lille) Feddersbøl (Feddersbüll), Fegetask (Fegetasch, se også Østerdige), Hattersbøl / Hattersbølhallig (Hattersbüllhallig), Hesbøl (Hesbüll), Hornborg (Hornburg), Hyltoft eller Hultoft, Jacobsværre (Jakobswarft), Nordøstdige (Nordosterdeich) med Nordøstdigehusene, Otshusum (tidligere også Olshusum, Otzhusum), Rønneshjørne, Segelsbøl (Segelsbüll), Sil, Sønderdige (Süderdeich), Østerdige (Osterdeich) samt mindre bebyggelser og enkelte gårde. Til dem hører også Søbøl (Seebüll), hvor maleren Emil Nolde boede, og som i dag huser Nolde-Museet. Ved skellet til Aventoft kommune ligger Hyltoft Dyb.

Geografisk set består kommunen af lavtliggende marskjorder med mange små vandløb. Mange af indbyggerne bor på tidligere halliger (Hattersbølhallig, Storehallig og Bønhallig). Husene ligger ofte enten på varfter (værrer) eller langs digene, hvorpå veje går. Østerdiget adskiller Gudskogen fra Herredskogen.

Historie 

Byen dukker for første gang op i skriftlige kilder i 1314, hvor kong Erik Menved træffer beslutning om byggeri af en dæmning samt placering af et tingsted og afholdelse af et marked. I 1436 blev store dele af Vidingherred inddiget ved hjælp af en ringdige (kaldet den gyldne ring). Den på et værft liggende by Nykirke kom ikke med i den nye kog. Først med etableringen af Gudskogen i årene 1562-1566 blev Nykirke beskyttet effektiv mod stormfloder.

Byens kirke skal være opført i 1566 efter inddæmmelsen af Gudskogen. Efter forbillede fra Ribe katedral blev lidt senere indført en tidlig gotisk hvælving. Foruden rester af forskellige middelalderlige kalkmalerier har kirken en dåbssten, som måske er ældre end kirken, der viser Kristus på tronen mellem sine apostle fra det 14. århundrede, et sengotisk udskåret træalter fra det 16. århundrede og en prædikestol fra det 17. århundrede. Træklokketårnet stammer fra 1731.

I byen findes Vidingherreds Danske Skole.

Byens kirke har et fritstående klokketårn fra 1922.

Noter

Litteratur 
 J.P. Trap: Statistisk-topografisk Beskrivelse af Hertugdømmet Slesvig, bind I-II; Kjøbenhavn 1864

Eksterne henvisninger 

 Kommunens hjemmeside
 Nolde Museums hjemmeside

Byer i Kreis Nordfriesland
Byer i Slesvig-Holsten
Nils Vogt

Nils Vogt er navnet på flere personer, blandt andre:

 Niels Petersen Vogt (1817-94) – norsk amtmand og statsråd
 Nils Vogt (publicist) (1859-1927) – norsk publicist
 Nils Collett Vogt (1864-1937) – norsk forfatter
 Nils Vogt (skuespiller) (1948-) – norsk skuespiller
Neukirchen

Neukirchen kan henvise til:

 Neukirchen, på dansk Nykirke, en landsby og kommune i det nordlige Tyskland under Kreis Nordfriesland i delstaten Slesvig-Holsten,
 Neukirchen (Østholsten), en by og kommune i det nordlige Tyskland, beliggende i Amt Oldenburg-Land under Kreis Østholsten
 Neukirchen beim Heiligen Blut, en købstad i Regierungsbezirk Oberpfalz i den østlige del af den tyske delstat Bayern

Se også 
 Neuenkirchen
Stephen Gately

Stephen Patrick David Gately (født 17. marts 1976 i Dublin, død 10. oktober 2009 i Palma de Mallorca) var en irsk sanger, kendt som medlem af Boyzone, hvor han sammen med Ronan Keating var en af gruppens to forsangere. 

I perioden efter gruppens opløsning i 2000 fortsatte han som soloartist, og ved siden af sin sangerkarriere fik han også adskillige sceneroller, især i musicals, men der kom også roller i skuespil samt i enkelte film.

Da Boyzone i 2007 blev genforenet, var Gately også med, og gruppen fik et ganske vellykket comeback med et nyt album og større turnevirksomhed.

Gately var i gang med at skrive en bog, da han blev fundet død i sin feriebolig på Mallorca.

Referencer

Eksterne henvisninger 

 

Sangere fra Irland
Personer fra Dublin
Zioniter

Zioniter eller zionitter er navnet på to historiske pietistiske religionssamfund i Tyskland og Norge.

Tyskland
Zioniterne i Tyskland (også kaldet Ronsdorf-Sekten) blev oprettet i 1720'erne i Elberfeld, Nordrhein-Westfalen. Gruppen blev stiftet af Elias Eller. De tyske zioniter lagde stor vægt på umiddelbare syner og åbenbaringer. I 1737 købte Eller en gård i Ronsdorf og etablerede her en zionitisk koloni efter forbillede i israelitterne. Efter Ellers død vendte menigheden tilbage til den reformerte kirke.

Norden
Zioniterne i Norge etablerede sig som menighed under navnet Det nye Zion i 1742 i Drammen i Norge. Initiativtager til menigheden var danskeren Søren Jensen Bølle. Menigheden var inspireret såvel af herrnhuterne som radikale pietistiske kredse i Tyskland herunder zioniterne (Ronsdorf-Sekten), tunkerne og inspirerederne. De nordiske zioniter praktiserede voksendåb og afviste kirkelige vielser og begravelser. Nadveren opfattede de som en ren symbolsk handling.  

Vækkelsen spredte sig fra Drammen også til til Asker og Kongsberg og andre steder i Østlandet. Søren Jensen Bølle, Johannes Halvorsen, Niels Marcussen og Jørgen Kleinow blev fængslet og anklaget for at have forbrudt sig mod forbuddet mod at afholde gudelige forsamlinger og skabe gudelige fællesskaber uden for statskirken. De fik en forvisningsdom i juni 1743 og valgte at bosætte sig i Altona. I sommeren 1744 emigrerede en gruppe på 48 norske zionitter til Altona. Efter et par år gik gruppe i opløsning. En del vendte tilbage til Norge i 1747, mens andre sluttede sig til mennonitterne i Altona.

Eksterne henvisninger
Sentermenighetens Bibelskole Zionittene 

Kirkehistorie
Pietisme
Søren Bølle

Søren Jensen Bølle var stifter af zionitterne (ikke at forveksle med zionisterne). Zionitterne var et pietistisk religionssamfund, som praktiserede voksendåb og afviste kirkelige vielser og begravelser. 

Søren Jensen Bølle blev født i 1714 i Østerbølle Sogn, Viborg Stift, Jylland. Han var søn af skrædder Jens Christensen og Karen Simonsdatter. I 1734 blev han student på Aarhus Katedralskole. Som ung teologistuderende mødte han i København den radikale pietisme og herrnhutismen. Herrnhutismen var i Danmark repræsenteret ved Den herrnhutiske Brødremenighed i Christiansfeld. I 1730'erne fandtes i København flere grupper af de såkaldte "Brødremenighedens Venner", som i 1739 fandt sammen og dannede Det københavnske Brødre-Societet.

Han rejste i 1737 til Krefeld, hvor han mødte de døbersk-pietistiske tunkere og Elberfeld, hvor han stifter bekendtskab med Elias Eller og Zionitterne. Efter mødet med pietismen og zionitterne besluttede han sig for at sejle til Norge for der at bosætte sig som fri bonde. Han slog sig ned i Drammen (ca. 15 km vest for Oslo), hvor han efterhånden blev en central skikkelse i byens herrnhuterske menighed.  

I 1740 rejste han tilbage til København og afsluttede sit teologiske studium. I 1741 begyndte han for alvor at spekulere over at bryde med statskirken. Han var motiveret af modstand mod kirkens ydre ordninger og skepsis overfor syndsforladelse for hyklere. I 1742 giftede han sig med præstedatteren Anniken Wulfsberg. uden den lovbefalede kirkelige vielse.

Som konsekvens af hans teologiske synspunkter begyndte han i 1742 at døbe voksne mennesker ved fuldstændig neddykning i elven ved Drammen og at begrave "troende" uden statskirkens medvirken. Han etablerede efterhånden en egen menighed, som blev kaldt Det nye Zion. Medlemmerne blev omtalt som zionitterne; og Bølle som deres apostel. Menigheden var inspireret såvel af herrnhutisme som af radikale pietistiske kredse i Tyskland som zionitter, inspirerede og tunkerne.  

Bevægelsen Det nye Zion spredte sig hurtigt på Østlandet - herunder til Kongsberg og Asker. I sommeren 1742 blev Søren Jensen Bølle og 3 andre zionitter (skomagersvend Johannes Halvorsen, borger Niels Marcussen og skoleholder Jørgen Kleinow) indsat i tugthuset i Christiania. De blev stillet for retten med den anklage, at det ikke var tilladt at afholde gudelige forsamlinger eller skabe gudelige fællesskaber uden for statskirken. I 1743 blev de forvist til de religiøse fristeder. Søren Jensen Bølle valgte at slå sig ned i det holstenske Altona. Han forsøgte at få andre af de norske zionitter til at emigrere, hvilket lykkedes, da en gruppe på 48 i sommeren 1744 emigrerede til Altona. 

Efter et par år begyndte fællesskabet at gå i opløsning; og i 1747 vendte en del af gruppen tilbage til Norge. En anden del sluttede sig til mennonitterne i Altona.

I 1749 valgte han at blive gift formel og legalt i kirken. Han døde i Altona som en fattig mand i 1780'erne.

Noter

Referencer 

Præster fra Danmark
Danskere i 1700-tallet
Personer i Dansk Biografisk Leksikon
Personer fra Jylland
Yellow Submarine

Yellow Submarine er The Beatles' 11. album, der udkom 13. januar 1969. Albummet blev udsendt som et soundtrack til filmen af samme navn, der havde haft premiere syv måneder tidligere. Albummet indeholdt blot fire nyskrevne Beatles-numre samt to numre, der tidligere var udgivet. Hele side to af den oprindelige LP indeholdt symfonisk orkestermusik skrevet til filmen af producer George Martin uden medvirken af Beatles-musikerne.

I 1999 blev der udsendt et album med titlen Yellow Submarine Songtrack, der indeholder femten sange, alle skrevet og indspillet af The Beatles, herunder alle sangene fra side et på det oprindelige Yellow Submarine-album.

Numre

Side 1 
 "Yellow Submarine", 2.39 min.
 "Only a Northern Song", 3.27 min.
 "All Together Now", 2.10 min.
 "Hey Bulldog", 3.14 min.
 "It´s All Too Much", 6.28 min.
 "All You Need Is Love", 3.47 min.

Side 2 
 "Pepperland", 2.24 min.
 "Sea of Time", 3.00 min.
 "Sea of Holes", 2.21 min.
 "Sea of Monsters", 3.40 min.
 "March of the Meanies", 2.22 min.
 "Pepperland Laid Waste", 2.15 min.
 "Yellow Submarine in Pepperland", 2.11 min.

Historien bag numrene 
Af de fire nye sange på albummet var blot to af dem skrevet til filmen, nemlig "All Together Now" og "Hey Bulldog", begge skrevet af Lennon og McCartney. De to andre sange af dette par var titelmelodien, der oprindeligt var udgivet på Revolver, samt "All You Need Is Love", der var udsendt to år tidligere som single. De to resterende nye numre var begge skrevet af George Harrison, og "Only a Northern Song" var indspillet på tiden for Sgt. Pepper's Lonely Hearts Club Band, men var blevet sorteret fra til sidst, mens "It's All Too Much" var indspillet kort efter uden at være tiltænkt et specielt album.

Alle numrene på side to er skrevet af George Martin, bortset fra "Yellow Submarine in Pepperland", der er skrevet af Lennon og McCartney.

Beatles-album
Album fra 1969